**Csomagküldés a betegek részére**

Intézetünkben a betegek engedélyezett kapcsolattartóiktól heti egy csomagot kaphatnak. Az intézetbe kívülről érkező csomagban élelmiszer, tisztálkodási szer és dohánytermék nem küldhető. A beteg kapcsolattartója az élelmiszert, tisztálkodási szert, dohányterméket tartalmazó csomagot ellenérték megfizetése mellett az intézet területén működő, a személyes szükségletekre fordítható összeg levásárlására kijelölt üzletben állíttathatja össze, vagy webshop-on keresztül tudja megrendelni. Az ilyen csomag fogadása beszámít a heti gyakoriságba. A csomagok súlya az 5 kg-ot nem haladhatja meg. A csomag a beteg jelenlétében kerül felbontásra, és tartalmilag ellenőrizzük.

Az intézet csomagküldési címe: **(a beteg neve)**

 **IMEI (Betegosztály)**

 **Budapest X. ker., Kozma u. 13.**

 **1002**

**Csomagküldemény fogvatartottak részére**

Intézetünkben a fogvatartottak engedélyezett kapcsolattartóiktól havi egy csomagot kaphatnak. Az intézetbe kívülről érkező csomagban élelmiszer, tisztálkodási szer és dohánytermék nem küldhető. A fogvatartott kapcsolattartója az élelmiszert, tisztálkodási szert, dohányterméket tartalmazó csomagot ellenérték megfizetése mellett az intézet területén működő, a személyes szükségletekre fordítható összeg levásárlására kijelölt üzletben állíttathatja össze. Az ilyen csomag fogadása beszámít a heti gyakoriságba. A csomagok súlya az 5 kg-ot nem haladhatja meg. A csomag a beteg jelenlétében kerül felbontásra, és tartalmilag ellenőrizzük.

Az intézet csomagküldési címe: **(a fogvatartott neve)**

 **IMEI**

 **Budapest X. ker. Kozma u. 13.**

 **1002**

**Általános információk:**

Az engedélyezett kapcsolattartók az ún. zárt láncú csomagküldési rendszeren keresztül is tudnak élelmiszert és tisztálkodási szert küldeni a fogvatartottak részére, kontrollált módon. Csomagnak minősül a 2000 g súlyhatárt meg nem haladó levélküldeményként feladott kis csomag. Tartalmától függően a többi csomaggal egyenértékű csomagként érkeztetjük, majd ellenőrzést követően adjuk ki.

Amennyiben a csomag tiltott, vagy nem engedélyezett tárgyat tartalmaz, akkor a vonatkozó előírások alapján - jegyzőkönyv felvétele mellett – letétezésre, ill. megsemmisítésre kerül.

A jogosulatlanul érkezett csomagot az intézet felbontatlanul visszaküldi a feladónak.

Az intézet a csomagot a Postától nem veszi át, ha:

* a feladó vagy címzett nem azonosítható, vagy a feladó nincs feltüntetve;
* az nem regisztrált kapcsolattartótól, vagy nem egyházi, karitatív szervezettől, illetve külképviseleti szervtől érkezett;
* a csomag súlya meghaladja az engedélyezett felső súlyhatárt;
* a címzett nem tartózkodik az intézetben;
* a csomag sérült és erről a posta nem vett fel jegyzőkönyvet.

**Tájékoztató a jogszabály módosítással összefüggő változásokról**

Tájékoztatjuk, hogy a büntetés-végrehajtás csomagküldési és kiétkezési rendszerét érintő jogszabály változások **2018. július 01.** napjától lépnek hatályba. Ennek kapcsán a fogvatartottak részére érkező (postán küldött vagy látogatás alkalmával behozott) **csomagban élelmiszer, tisztálkodási szer, dohánytermék, gyógyszer, gyógyászati segédeszköz vagy gyógyhatású készítmény nem küldhető**. Egyebekben a csomag mindazokat a tárgyakat tartalmazhatja, amelyeket a fogvatartott engedéllyel magánál tarthat.

Az élelmiszert, tisztálkodási szert, dohányterméket tartalmazó csomagot a kapcsolattartó az ellenérték megfizetése mellett, az intézet területén működő üzletben állíttathatja össze. Az ilyen csomag fogadása beleszámít a külön meghatározott gyakoriságba. A gyógyászati segédeszközt kizárólag az intézet főigazgató főorvosának előzetes engedélyével lehet beküldeni.

A csomagot a kapcsolattartó az említett üzlet kínálatából rendelheti meg az alábbiakban leírt internetes felületen az ellenérték átutalásával, vagy a látogatás során az ellenérték készpénzben vagy bankkártyával történő megfizetésével. Az intézet a fogvatartott részére a csomagot az ellenérték beérkezését, illetve látogatást követő három munkanapon belül adja át.

**Fogvatartotti csomagküldő szolgáltatás bevezetéséről**

# A büntetések, az intézkedések, egyes kényszerintézkedések és a szabálysértési elzárás végrehajtásáról szóló 2013. évi CCXL. törvény 2018. július 01-jétől hatályba lépő változása előírja egy internetes felület (WebShop) létrehozását, ahol a fogvatartottak engedélyezett kapcsolattartói meghatározott termékkörre (élelmiszer, tisztálkodási cikk) vonatkozóan csomagot tudnak küldeni a fogvatartott részére. A csomagrendelésnek, illetve a csomagnak meg kell felelni a jogszabályi előírásoknak, illeszkedve a bv. intézetek egységes házirendjéhez.

**WebShop elérhetősége:** bvcsomag.hu

**Indulás:** 2018.07.01.

**Nyelv:**  magyar és angol

**Működés:**

1. **„Egyedi kód” a kapcsolattartó fogvatartott azonosítására**

Ez a kód szükséges a regisztrációhoz. A két számsorból (kapcsolattartó azonosító és kapcsolattartó ellenőrző kód) álló kódot a Fogvatartotti Alap Nyilvántartás generálja, és azt a bv. intézet a fogvatartotton keresztül juttatja el a kapcsolattartóhoz. Amennyiben valaki több fogvatartott esetében kapcsolattartó, akkor minden fogvatartotti kapcsolatra egyedi kódot kap.

1. **Regisztráció**

A WebShop felületére történő első belépés alkalmával a felhasználónak regisztrálnia kell. A regisztrációhoz e-mail cím megadása kötelező, illetve már ekkor legalább egy „**Egyedi kóddal**” rendelkeznie kell a kapcsolattartónak. A webes felület a kötelezően kitöltendő adatokat jelzi.

Az „**Egyedi kód**” beírásakor a kapcsolatot el lehet nevezni, így a későbbiek folyamán a rendeléskor az elnevezés segíthet beazonosítani a kapcsolatot. A számlázási adatokat is meg lehet adni ekkor, de ez a későbbiekben módosítható.

1. **Belépés**

Sikeres regisztráció után akár azonnal meg lehet kezdeni a csomagrendelést, vagy később, a regisztrációkor megadott adatokat használva lehet belépni és rendelést feladni. A rendelés feladáskor a rendszer ellenőrzi, hogy a felhasználó által regisztrált „**Egyedi kód**” érvényes-e, illetve a kódhoz tartozó fogvatartott jogosult-e csomagot kapni. Ha a feltételek nem teljesülnek, a rendelést nem engedélyezi a rendszer. Amennyiben az engedélyek rendben vannak, akkor a rendszer engedi összeállítani a csomagot.

Amennyiben további „**Egyedi kód**” rögzítése szükséges akkor az a „**Személyes menü**”, „**Új fogvatartott**” menüpontja alatt megtehető.

1. **Csomag összeállítása**

A csomag a BVOP által engedélyezett termékkörből állítható össze. A „**Termékek**” feliratra kattintva megjelenik az engedélyezett terméklista. A lista tovább szűkíthető (pl. termék kategória szint: tejtermék/sajtok). Minden terméknél feltüntetésre kerül a bruttó ár, a bruttó súly (a csomag maximum 5 kg súlyú lehet) és a maximális rendelhető mennyiség, amennyiben egy adott termékre a házirendben van erre vonatkozó korlátozás. Ha az összeállított csomag súlya meghaladja az 5 kg-os maximális súlyhatárt, a rendszer jelez, és nem lehet továbblépni a „**Fizetés**” menüre. Hasonló a helyzet, ha valamelyik cikk esetében a maximálisan rendelhető mennyiségnél több került a kosárba. A „**Tovább**” gomb csak az összes feltétel egyidejű teljesülése esetén lesz aktív.

1. **Fizetés**

A csomag kifizetése online **bankkártyás** fizetéssel vagy **átutalással** történhet. A számlázási adatok ekkor még módosíthatóak. Amennyiben a fizetés sikeres volt, a csomag összekészítésre kerül annak a bv. intézetnek a kiétkező boltjában, ahol a fogvatartott tartózkodik. A csomag átadását a fogvatartott számára a bv. intézet végzi az összeg beérkezésétől számított 3 munkanapon belül. Az elektronikus számla a regisztrációkor megadott e-mail címre érkezik.

1. **Megrendelés összesítő**

A folyamat végén a megrendelés összesítő felületen megtekinthető a teljes rendelés.

1. **Visszajelzések**

A csomag átadásáról a WebShop – igény esetén – visszajelzést küld SMS-ben vagy e-mailben a megrendelő részére.

1. **Információk**

A WebShop oldalán megtalálhatóak az alábbi információk:

* Általános Szerződési Feltételek (ÁSZF)
* Adatkezelési Tájékoztató
* Ügyfélszolgálat elérhetősége

A WebShop fogvatartotti adatokat nem tárol. Kizárólag a kapcsolattartó által megadott, a regisztrációhoz és a számlázáshoz szükséges adatokat tárolja, amik a csomagküldés folyamatához szükségesek.

1. **Az Ön kapcsolattartói azonosítója és ellenőrző kódja**

|  |  |  |  |
| --- | --- | --- | --- |
| **A beteg neve** | **A kapcsolattartó neve** | **Kapcsolattartó** **azonosító** | **Kapcsolattartó ellen-őrző kód** |
|  |  |  |  |

**Általános csomag:**

a) webshopon keresztül megrendelt csomag,

b) a postai úton, kívülről beküldött csomag az alább felsorolt tárgyakat tartalmazhatja:

szappantartó, fésű, hajkefe, fürdőszivacs

fogkefe tok, műanyag pohár

körömápolási cikkek

ruha- és cipőápoló eszközök

villanyborotva

hajzselé kivételével női hajápolási eszközök, szépségápolási termékek

törülköző, textilzsebkendő

varrókészlet

étkezési eszközök

papír- és írószerek

egyéb használati tárgyak.

c) a látogatás során összeállított csomag,

d) és a látogatás során megrendelt, összeállított egységcsomag.

*(Részletesebb információ a bv.gov.hu. ,,- Csomagküldés és kiétkezés - Tájékoztató kapcsolattartók részére.” tájékoztatóban megtalálható.)*